鄭經死後，臺灣鬧政變，由二仔鄭克塽繼位，1683年清軍水師施琅為報鄭成功殺佢老母閤家之仇，攻入澎湖、臺灣，鄭克塽投降。一部分南明遺臣流落異鄉，有部分去咗當時由高棉王國控制嘅胡志明市、美荻，變成所謂「明鄉人」，一部分留喺臺灣，成為本省人一部分。清廷官員曾經叫政府放棄臺灣，但施琅極力阻止，康熙於是將臺灣劃入大清帝國版圖，歸福建省管轄。